S-165/2022

Mál þetta, sem var dómtekið 12. október sl., var höfðað með tveimur ákærum lögreglustjórans á Norðurlandi eystra, á hendur A-kk-þgf S-kk-þgf G-kk-þgf, kt. [...], [...], Akureyri.

Fyrri ákæran er dagsett 10. júní 2022„fyrir brot í nánu sambandi til vara líkamsárás og fíkniefnalagabrot:

I.

Með því að hafa laugardaginn 29. ágúst 2020, á heimili sínu og foreldra sinna að [...] í Hafnarfirði, ráðist á föður sínum Y, kt. [...] og slegið hann 5 til 6 sinnum í andlitið með hnefanum sem hann hafði útbúið með hnúajárni, með þeim afleiðingum að faðir hans hlaut 3,5 cm hálfmánalaga skurð á vinstra kinnbeini, 7 x 5 cm mar þar í kring og þreifieymsli á því svæði, 2 x 2 cm bólgu og mar við enda vinstri augabrúnar og mar undir vinstra auga, margar kúlur í hársverði og 7 x 5 cm mar við enda hárlínu vinstra megin aftan á hálsi.

Telst þetta varða við 2. mgr. 218. gr. b almennra hegningarlaga nr. 19/1940, með síðari breytingum, en til vara 1. mgr. 217. gr. almennra hegningarlaga nr. 19/1940.

II.

Með því að hafa ofangreindan dag á heimili foreldra sinna að [...] í Hafnarfirði verið með í vörslum sínum á heimilinu, í bifreiðinni [...] og á sér þegar lögreglan handtók hann, ávana og fíknilyfið Concerta 129 stykki, ávana og fíknilyfið quetiapin 8 stykki, 1,02 grömm af kókaíni og 0,38 grömm af amfetamíni.

Telst brot þetta varða við 2. gr. og 3 mgr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14 gr. reglugerðar um ávana-og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á lyfjum og efnum sem lögreglan lagði hald á og tilgreind eru í efnaskrám nr. 44.404, 44.405 og 44.406, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Seinni ákæran er dagsett 26. ágúst 2022 „fyrir umferðarlagabrot og brot á ávana og fíkniefnalögum:

I.

Með því að hafa mánudaginn 27. desember 2021, ekið bifreiðinni [...], undir áhrifum ávana- og fíkniefna (í blóðsýni sem tekið var úr ákærða vegna rannsóknar þessa máls mældist amfetamín 505 ng/ml., kókaín 76 ng/ml. og metýlfenidat 27 ng/ml) norður Vesturlandsveg frá Esjuskálanum á Kjalarnesi og að bifreiðastæði norðan við Hvalfjarðargöngin þar sem hann stöðvaði bifreiðina og þar sem lögreglan hafði afskipti af honum.

Telst þetta varða við 1. mgr., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

II.

Með því að hafa föstudagskvöldið 7. janúar 2022, verið með í vörslum sínum á heimili sínu að [...] íbúð [...] á Akureyri, marihuana 1,85 grömm, amfetamín 0,17 grömm og concerta (virkt efni methýlphenidatum) 6 stykki.

Telst þetta varða við 2. gr. og 3. gr., sbr. 5. gr. og 6. gr. laga um ávana og fíkniefni nr. 65/1974, með síðari breytingum og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar, samkvæmt 99. gr. og 101. gr. nefndra umferðarlaga og jafnframt til að sæta upptöku á efnum og lyfjum, sem lögreglan lagði hald á og tilgreind eru í efnaskrá nr. 47.416, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Af hálfu ákærða er gerð krafa um vægustu refsingu sem lög leyfa og að hún verði að fullu skilorðsbundin. Svipting verði eins og skömm og lög leyfa og að sekt verði eins væg og lög leyfa. Þá er krafist hæfilegrar þóknunar til handa skipuðum verjanda.

Við fyrirtöku málsins þann 12. október sl. kva ðstsækjandibreyta ákæru á þann veg að háttsemi ákærða í ákærulið I í ákæru dags. 10. júní 2022 varði við 1. mgr. 217. gr. almennra hegningarlaga. nr. 19/1940. Þá sé fallið frá vörslum á Concerta töflum í ákærulið II í báðum ákærum og upptökukröfum vegna þeirra.

Ákærði hefur komið fyrir dóm og játað sök samkvæmt svo breyttum ákærum. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákærum er lýst. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008. Brot ákærða í ákærulið II í ákæru dags. 1 0. júní varðar við 2. gr. og 3. gr., sbr. 5. gr. og 6. gr. laga um ávana- og fíkniefni nr. 65/1974 og brot ákærða í ákærulið II í ákæru dags. 26. ágúst 2022 varðar við 2. gr., sbr. 5. gr. og 6. gr. laga um ávana og fíkniefni nr. 65/1974. Önnur brot eru réttilega heimfærð til refsiákvæða.

Sakaferill ákærða, að því er hér skiptir máli, er sá að á kærði gekkst undir viðurlagaákvörðun þann 11. mars 2022 með því að greiða fésekt að fjárhæð 300.000 krónur, m. a. fyrir að aka undir áhrifum ávana- og fíkniefna. Ákærði var sviptur ökurétti í 18 mánuði frá 11. mars 2022.

Brot þau sem ákærði hefur nú verið sakfelldur fyrir voru framin fyrir fyrrgreinda viðurlagaákvörðun. Verður honum því ákveðinn hegningarauki er samsvari þeirri þyngingu refsingarinnar sem kynni að hafa orðið ef dæmt hefði verið um öll brotin í fyrra málinu, sbr. 78. gr. almennra hegningarlaga nr. 19/1940. Ákærði er nú m. a. sakfelldur fyrir líkamsárás. Við ákvörðun refsingar verður litið til þess að brotið beindist gegn föður ákærða, sbr. 3. mgr. 70. gr. almennra hegningarlaga nr. 19/1940. Á hinn bóginn verður einnig litið til þess að ákærði hefur ekki áður gerst sekur um ofbeldisbrot. Refsing ákærða er ákveðin fangelsi í 60 daga en fresta skal fullnustu refsingarinnar skilorðsbundið, eins og nánar greinir í dómsorði.

Ákærði er jafnframt sakfelldur fyrir vörslur fíkniefna og lyfja ásamt því að aka undir áhrifum ávana- og fíkniefna. Með heimild í 4. mgr. 77. gr. almennra hegningarlaga nr. 19/1940 verður ákærði einnig dæmdur til að greiða 3 53.000 krónur í sekt til ríkissjóðs innan fjögurra vikna frá uppsögu dóms þessa en sæti ella fangelsi í 22 daga.

Með vísan til 99. gr. og 101. gr. umferðarlaga nr. 77/2019 ber að svipta ákærða ökurétti í 9 mánuði frá 11. september 2023 að telja.

Að kröfu ákæruvalds, og með vísan til 5. gr. og 6. gr. laga um ávana- og fíkniefni nr. 65/1974 skal ákærði sæta upptöku á þeim efnum er í dómsorði greinir.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t. þóknun tilnefnds verjanda á rannsóknarstigi og þóknun skipaðs verjanda fyrir dómi, eins og þær ákveða st í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, A-kk-nf S-kk-nf G-kk-nf, sæti fangelsi í 60 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 353.000 krónur í sekt til ríkissjóðs innan fjögurra vikna frá uppsögu dóms þessa en sæti ella fangelsi í 22 daga.

Ákærði er sviptur ökurétti í 9 mánuði frá 11. september 2023 að telja.

Gerð eru upptæk 1,02 grömm af kókaíni, 0,55 grömm af amfetamíni, 1,85 grömm af marijúana, 8 stykki Quetiapin Actavis, 14 töflur af Stanozolol, 61 stykki af Winstrol Depot/Stanazolol, 1 millilíter af Dromostanolone (Propionate), 7 millilítrar af Primobolan stungulyfi, 1 millilíter af Testosteron stungulyfi, 53,12 grömm af óskilgreindu efniog 27 stykki af óskilgreindu efni.

Ákærði greiði 401.768 krónur í sakarkostnað, þ. m. t. þóknun tilnefnds verjanda síns, S-kk-ef S-kk-ef lögmanns, 56.792 krónur og þóknun skipaðs verjanda síns, P-kk-ef K-kk-ef lögmanns, 1 39.500 krónur.